…. sz. napirend

Előterjesztve:

Pénzügyi és Vagyonnyilatkozatokat

Ellenőrző Bizottsághoz

Költségvetési Bizottsághoz

**E L Ő T E R J E S Z T É S**

**a Képviselő- testület 2022. október 27-i rendes ülésére**

**Tárgy: A Kolozsvári Tamás utcai Panoráma Sportközpont labdarúgó öltözőjének felújítása a Budapest Pályafejlesztési Program keretében**

**Készítette:** …………………………………

**Annus Béláné**

gazdasági igazgató

**Látta:** …………………………………

**dr. Szalai Tibor**

jegyző

…………………………………

**dr. Silye Tamás**

jegyzői igazgató

**A napirend tárgyalása zárt ülést nem igényel.**

**Tisztelt Képviselő Testület!**

Budapest Főváros II. Kerületi Önkormányzat részt vesz a Magyar Labdarúgó Szövetség (a továbbiakban: „MLSZ”) által lebonyolított Budapest Pályafejlesztési Programban az Önkormányzat tulajdonában álló Budapest II. kerület, belterület 14943/23 helyrajzi számú, 4.0941 m2 földterületű, „kivett sportpálya” megnevezésű, (1023 Budapest, Kolozsvári Tamás utca 11.) „Panoráma Sportközpont” felújítása kapcsán.

Ehhez a felújításhoz kapcsolódva valósulhat meg a sportpályához tartozó - erősen rossz állapotú - öltözőépület felújítása, korszerűsítése és bővítése - 432,65 m2 bruttó szintterület + 31,20 m2 terasz – összesen 463,85 m 2 területen.

Az 57/2021.(III.30.) Képviselő testületi határozat alapján 2021. május 20. napján Együttműködési megállapodás került aláírásra, mely szerint az építtető és beruházó az MLSZ. Az MLSZ a beruházás keretében a labdarúgó öltöző felújítását az Önkormányzat javára valósítja meg. A beruházás keretében létrejövő vagyonnövekmény az Önkormányzat tulajdonába kerül, az Önkormányzatot illetik meg a mellékelt Együttműködési Megállapodásban lefektetett jogok és terhelik a kötelezettségek, ide értve a fenntartási, sport célú hasznosítási, és karbantartási kötelezettségeket.

Az Önkormányzat kötelezettséget vállal arra, hogy a beruházás megvalósításának finanszírozásához a beruházás teljes bruttó költségének 10%-a mértékű vissza nem térítendő támogatás biztosításával járul hozzá. A beruházás elvégzésének előfeltétele a támogatás összegének teljesítése az MLSZ részére.

Az MLSZ a közbeszerzési eljárást lefolytatta, tájékoztatásuk alapján a nyertes ajánlattevő tartalékkerettel növelt bruttó ajánlata 373.260.978,- Ft. Ennek alapján az Önkormányzatnak 37.326.098,- Ft önrészt szükséges biztosítani az MLSZ részére.

A fentiek alapján kérem a tisztelt Képviselő-testületet a határozati javaslat elfogadására.

**Határozati javaslat**

A Képviselő-testület úgy dönt, hogy a Magyar Labdarúgó Szövetséggel kötött Együttműködési megállapodás alapján a Panoráma Sportközpont öltözőépületének felújítása, korszerűsítése és bővítése megvalósítására 10 % önrész biztosításához a Budapest Főváros II. Kerületi Önkormányzat 2022. évi költségvetéséről szóló 2/2022.(II.25.) önkormányzati rendelet *16. tábla II./b/17. Pályázati önrész* előirányzat terhére 37.327.000.- Ft-ot átcsoportosít *a rendelet 11. Egyéb felhalmozási célú támogatások* táblába.

**Felelős:** Polgármester

**Határidő:** előirányzat módosításra 15 nap,

rendelet módosításra legkésőbb 2022. december 31.

*(A határozati javaslat elfogadásához minősített többségű szavazati arány szükséges.)*

Budapest, 2022. október 17.

**dr. Varga Előd Bendegúz**

**alpolgármester**

Előterjesztés mellékletei:

1. Együttműködési megállapodás
2. Bontási jegyzőkönyv